Pohoda (festival)

Pohoda je multižánrový hudobný a kultúrny festival konajúci sa od roku 1997 každoročne v júli v slovenskom Trenčíne. 

Okrem rozmanitých hudobných žánrov (cez rock, pop, indie, elektroniku až po klasiku a folklór) je jeho program plný súčasného umenia – od vizuálneho umenia, divadla, literatúry, filmu, tanca až po stand-up comedy a rôzne workshopy, diskusie či zónu neziskových organizácií.

Pohoda sa od roku 2004 koná na Letisku Trenčín, pričom súčasná maximálna kapacita festivalu je 30 000 návštevníkov. Program festivalu sa koná na 16 pódiách, na ktorých každoročne vystúpi vyše 130 hudobných účinkujúcich z celého sveta. Medzi najznámejšie mená doterajšej histórie festivalu patria Liam Gallagher, The Chemical Brothers, Björk, The 1975, The Smashing Pumpkins, Lou Reed, The Prodigy, Pixies, The Roots, Mac DeMarco, The XX, Tame Impala, Sigur Rós, Nick Cave and the Bad Seeds, Fatboy Slim, James Blake, Kraftwerk, Portishead, Moby, St. Vincent, Pulp, Atoms for Peace či Suede. 

Pohoda je jednou z najznámejších kultúrnych značiek na Slovensku, pričom pravidelne získava rôzne ocenenia. V roku 2023 ju britský Magazín IQ zaradil medzi Top 10 nezávislých európskych festivalov a v rovnakom roku získala prestížne ocenenia Najlepší stredne veľký európsky festival na European Festival Awards. 

Festival založili v r. 1997 Michal Kaščák (Bez ladu a skladu) a Mario Michna (Flow) – kľúčové osobnosti lokálnej undergroundovej scény. Napriek svojej súčasnej veľkosti, kvôli ktorej sa v r. 2004 musel festival presťahovať na trenčianske letisko, je preň stále typická „čarovná atmosféra“Štefan Hríb: .editorial. týždeň Mimoriadne vydanie/Bažant Pohoda 18. a 19. júla 2008 a headlineri, ktorí patria k minoritným žánrom.Sme.sk Prístup: 27.03.2010 

Festival Pohoda je taktiež jedným z mála veľkých festivalov, za ktorých organizáciou nestojí investor či nadnárodný korporát, ale konkrétny človek. Od r. 2006 je tiež Pohoda prvým slovenským festivalom, ktorý separuje odpad vzniknutý počas festivalu.Priateliazeme.sk Prístup: 27.03.2010 

 História festivalu 
náhľad|right|250px|The Pixies na Pohode 2006
Festival vznikol v roku 1997 pod názvom Kráľovská pohoda. Miestom konania bol Mestský štadión Trenčín. Pôvodným zámerom bol malý festival ako protiváha obrím súdobým koncertom. Tomu zodpovedala aj návštevnosť: na prvom ročníku sa zúčastnilo zhruba 2 000 ľudí. Počet návštevníkov však z roka na rok rástol, a zatiaľ čo nasledujúci rok išlo len o mierny nárast na 3 000 návštevníkov, v roku 2008 denná návštevnosť presiahla 30 000 ľudí, čím sa stal festival, paradoxne k svojmu zámeru, najväčším a najnavštevovanejším festivalom na Slovensku. 

Ročníky 1998 až 2003 sa konali v Areáli Pod Sokolicami a od roku 2004 sa dianie festivalu presunulo na letisko v Trenčíne. V roku 2009 sa dĺžka festivalu rozrástla na 3 dni, čím program začal už vo štvrtok. Počas ročníka 2009 došlo na festivale k tragickým udalostiam, ktoré si vyžiadali životy dvoch mladých ľudí. Festival bol predčasne ukončený a do októbra 2009 nebolo jasné, či bude festival pokračovať aj na budúci rok.

Napriek zvučným menám sa festival špecializuje na široké spektrum hudobných žánrov (najširším na Slovensku). Nechýba rock, world, drum and bass, tanečná hudba a alternatívna scéna.

Už niekoľko rokov je súčasťou festivalu aj nezisková zóna. Tú zastupujú environmentálne organizácie i spoločnosti zaoberajúce sa ochranou ľudských práv i zdravia.

V roku 2011 bol o festival rekordný záujem a bolo vypredaných všetkých 30 000 lístkov.

 Nešťastné incidenty na Pohode 

 Kolaps stanu v roku 2009 
Počas ročníka 2009 došlo 18. júla k smrteľnej nehode, pri ktorej sa jeden zo stanov roztrhol pri nápore vetra a zavalil návštevníkov. Následne bol festival Pohoda predčasne ukončený. Jeden z divákov, bol na mieste smrteľne zranený, ďalší dvaja boli zranení ťažko. Ťažko zranené dievča zomrelo na komplikácie 13. októbra. Vyšetrovanie ukázalo, že zodpovednosť je na nemeckej firme Laudauer-Weihnachtscircus, ktorá stan na festivale prevádzkovala na základe zmluvy. Súd jej v roku 2019 prikázal zaplatiť organizátorom Pohody náhradu škody viac ako 33-tisíc eur a uhradiť aj trovy súdneho konania.

 Kolaps stanu v roku 2024 
Dňa 12. júla 2024 vo večerných hodinách festival postihla búrka s vetrom s rýchlosťou 26 m/s. O 20:27 hodine tiež nastal kolaps stanu SLSP, napriek tomu, že stavba mala podľa dodávateľa, britskej spoločnosti Kayam, ktorá dodáva stany aj festivaly ako Glastonbury či Roskilde, vydržať vietor o sile 35 m/s. Celkovo bolo zranených 27 osôb. Štyri z nich boli ošetrené v Nemocnici s poliklinikou v Považskej Bystrici, zvyšných 25 v Trenčíne. Festival bol predčasne ukončený okolo polnoci. Rozhodnutie predčasne ukončiť festival bolo podľa riaditeľa festivalu, Michala Kaščáka, jediné možné, keďže organizačný tím v krátkom čase nebol schopný garantovať neporušenosť stavieb a úplné bezpečie pre návštevníkov. 

Organizátori však po obrovskej vlne podpory, ktorej súčasťou boli koncerty pre Pohodu po celom Slovensku či finančná zbierka, oznámili pokračovanie festivalu a prípravy 29. ročníka festivalu. 

 Hudobné žánre 
 alternatívny rock, dancehall, downtempo, drum and bass, dub, experimentálna hudba, hip-hop, house, chamber music, chillout, indie rock, klasická hudba, live acts, minimal, nu jazz, pop, punk, reggae, rock, ska, world, dance, tech house, techno, metal (Michal Kaščák sa rozhodol pridať aj tento hudobný štýl na festival Bažant Pohoda v roku 2012 slovenskou kapelou Čad)

 Koncert pre Jána a Martinu 
Po nápade od B-Complex zorganizoval Michal Kaščák s tímom Pohoda na 4. marca 2018 Koncert pre Jána a Martinu.

 Headlineri 
+ Rok Účinkujúci 1997–2006 mnohí hudobníci 2007 Hives, Basement Jaxx, AIR, Mando Diao, Wu-Tang Clan, Dj Shadow, Dave Clarke 2008 Fatboy Slim, The Streets, Editors, The Wombats, The Subways, Audio Bullys, Pendulum 2009 Patti Smith, Pendulum, Klaxons, The Ting Tings, Travis, High Contrast, Razorlight, Basement Jaxx, Max Romeo, Kraak & Smaak 2010 Scissor Sisters, The XX, Crystal Castles, Klaxons, Stranglers, Skream, Leftfield, José González, Zinc, Ian Brown, Juliette Lewis 2011 M.I.A., Moby, Portishead, Santigold, Madness, Pulp, Magnetic Man, Lamb, Public Image ltd., Rusko, Dirtyphonics, Deus, Junip, Imogen Heap, Peter, Björn and John 2012 Two Door Cinema Club, Chase & Status, Public Enemy, Aloe Blacc, The Kooks, Elbow, Lou Reed, Kasabian, Orbital, The Horrors, SebastiAn, White Lies, Emiliana Torrini 2013 Atoms for Peace, Major Lazer, Bloc Party, Smashing Pumpkins, Justice, Kaiser Chiefs, Nick Cave & the Bad Seeds, SBTRKT, Kate Nash, Amon Tobin - Two fingers, Diplo 2014 Disclosure, Tame Impala, Azealia Banks, Kraftwerk, Moderat, Tricky, Suede, Mogwai, The Afghan Whigs, Modeselektor, A Tribe Called Red 2015 Björk, Manu Chao, Die Antwoord, Franz Ferdinand & Sparks, RL Grime, Hybrid Minds, A-Trak, Young Fathers, Koven, Roni Size Reprasent, CocoRosie, Of Montreal, Kate Tempest, Eagles of Death Metal 2016 The Prodigy, Parov Stelar, James Blake, ODESZA, PJ Harvey, Flying Lotus, Sigur Rós, The Vaccines, SPOR, Nina Kraviz, Sevdaliza, HO9909, Dub Pistols 2017 M.I.A., alt-J, Solange, Ylvis, Birdy, Tommy Ca$h, Princess Nokia, The Jesus & Mary Chain, London Elektricity Big Band, Jake Bugg, Boys Noize, Austra, Slowdive, Slaves, Mykki Blanco 2018 The Chemical Brothers, Ziggy Marley, LP, Glass Animals, St. Vincent, AURORA, Jamie Cullum, Jessie Ware, Danny Brown, SOPHIE, Blossoms, Little Dragon, KillASon, Knower 2019 The 1975, Lykke Li, Skepta, Liam Gallagher, Little Big, The Roots, Mura Masa, Death Grips, TOKiMONSTA, IC3PEAK, Dimension, Charlotte Gainsbourg, Jeff Mills, Noga Erez, John B 2022 Flume, Nick Cave & the Bad Seeds, Sigrid, slowthai, ZHU, Wolf Alice, Go_A, Molchat Doma, Noga Erez, The Libertines, Yves Tumor, Metronomy, Brutalismus 3000 2023 Central Cee, Jamie xx, Caroline Polachek, Wet Leg, Arca, Ben Howard, SOFI TUKKER, Shygirl, Suzanne Vega, Sleaford Mods, Amelie Lens, Perfume Genius, HAZEY, FJAAK, Mandidextrous 2024 Pendulum, Jockstrap, Morcheeba, Peggy Gou, Skepta, James Blake 2025 Damon Albarn, Iggy Pop, Queens of the Stone Age, Fontaines D.C., Ashnikko, FERG, Morcheeba, JPEGMafia, Marc Rebillet, Magdalena Bay, Jana Kirschner, Luude, The Kills, Kamasi Washington

 Nominácie a ocenenia 
 Rok Nominovaná práca Ocenenie Kategória Výsledok2017Projekt Západoslovenská energetika
na Pohoda festivaleEuropean Festival Awards 2017Brand Activation Award
(Najlepšie aktivity značiek)Pohoda
za systém sledovania počasia (SHMÚ)Health & Safety Innovation Award
(Inovácie v oblasti bezpečnosti a ochrany zdravia)PohodaGreen Operations Award
(Ekologické riešenia)Take a Stand AwardPromoter of the Year
(Promotér roka)Line-Up of the Year
(Najlepší line-up)Best Medium-Sized Festival
(Najlepší festival strednej veľkosti)2018European Festival Awards 2018Take a Stand AwardMichal KaščákAward for Excellence and Passion2019PohodaEuropean Festival Awards 2019Best Medium-Sized Festival
(Najlepší festival strednej veľkosti)Line-Up of the Year
(Najlepší line-up)Promoter of the Year
(Promotér roka)The Health & Safety Innovation Award2022European Festival Awards 2022Take a Stand AwardRuka Hore AwardsHudobný festival roka3. miesto2023European Festival Awards 2023Best Medium-Sized Festival
(Najlepší festival strednej veľkosti)Event Safety AwardTake a Stand Award

 Umiestnenie v rebríčkoch a recenzie 

+RokPeriodikumRebríčekHodnotenieRef.2015Portál Venngage25 festivalov sveta, ktoré treba určite vidieť než zomriete Spoločnosť STA Travel12 festivalov, ktoré sa oplatilo navštíviť v roku 2015 Portál Couvre-feu10 festivalov, ktoré sa oplatilo navštíviť v roku 20156. miesto2016 Portál Virtualfestivals.com9 bodov z 10 2017 Portál Tonspion10 najlepších festivalov Európy6. miesto2018 Denník The Telegraph10 najlepších letných hudobných festivalov Európy v 2018, ktoré sú skvelou alternatívou ku Glastonbury Denník The Guardian10 najlepších festivalov v Európe, ktoré doposiaľ nie sú na radare festivalových návštevníkov Denník Metro10 najlepších európskych festivalov v lete 2018 Denník Evening Standard10 najlepších európskych festivalov v lete 2018 Denník The Independent5 bodov z 5  Internetový magazín The 405Päť dôvodov, prečo si nesmiete nechať ujsť Pohodu v roku 2018 Internetový magazín Gigwise39 najlepších hudobných festivalov na svete v roku 2018 Magazín MixmagPäť dôvodov, ktoré robia z Pohody jeden z najlepších festivalov v Európe  Magazín HumoŠesť európskych hudobných festivalov, ktoré musíte poznať Denník The NationalSprievodca najlepšími festivalmi roku 20182019 Portál Tonspion15 najlepších festivalov v Európe9. miesto2023 Magazín IQTOP 10 Nezávislých festivalov v Európe

 Referencie 

 Iné projekty 

 Externé odkazy 


Kategória:Hudobné festivaly na Slovensku